# *PROJEKTS*

**LATVIJAS REPUBLIKAS MINISTRU KABINETS**

|  |  |
| --- | --- |
| 2018. gada  Rīgā | Noteikumi Nr.  (prot. Nr. .§) |

**„Grozījumi Ministru kabineta 2013. gada 2. aprīļa noteikumos Nr.184 „Noteikumi par atkritumu dalītu savākšanu, sagatavošanu atkārtotai izmantošanai, pārstrādi un materiālu reģenerāciju””**

Izdoti saskaņā ar

Atkritumu apsaimniekošanas likuma   
20. panta 4., 5. un 7. punktu

Izdarīt Ministru kabineta 2013. gada 2. aprīļa noteikumos Nr. 184 “Noteikumi par atkritumu dalītu savākšanu, sagatavošanu atkārtotai izmantošanai, pārstrādi un materiālu reģenerāciju” (Latvijas Vēstnesis, 2013, 73. nr.) šādus grozījumus:

1. Izteikt 2. punktu šādā redakcijā:

„2. Pašvaldība sadarbībā ar atkritumu apsaimniekotājiem, kas izraudzīti saskaņā ar normatīvajiem aktiem par atkritumu apsaimniekošanu, organizē dalītu sadzīves atkritumu savākšanu savā administratīvajā teritorijā atbilstoši atkritumu apsaimniekošanas valsts plānam, atkritumu apsaimniekošanas reģionālajiem plāniem un normatīvajiem aktiem par atkritumu savākšanas, šķirošanas un bioloģiski noārdāmo atkritumu kompostēšanas vietām un izveido dalītas savākšanas sistēmu vismaz šādām atkritumu kategorijām:

2.1.1. papīru saturošiem atkritumiem;

2.1.2. metālu saturošiem atkritumiem;

2.1.3. plastmasu saturošiem atkritumiem;

2.1.4. stiklu saturošiem atkritumiem;

2.1.5. bioloģiski noārdāmiem atkritumiem – līdz 2020. gada 31. decembrim.”

2. Izteikt 11.punktu šādā redakcijā:

„11. Komersanti, kuru saimnieciskās darbības rezultātā rodas šo noteikumu pielikumā minētie būvniecības un būvju nojaukšanas atkritumi, kas nav bīstami atbilstoši normatīvajiem aktiem par atkritumu klasifikatoru un īpašībām, kas padara atkritumus bīstamus, nodrošina, ka līdz 2018. gada 31. decembrim 55 % (pēc svara) un līdz 2019. gada 31. decembrim 70 % (pēc svara) no kopējā kalendāra gadā radīto būvniecības un būvju nojaukšanas atkritumu daudzuma tiek sagatavoti un atkārtoti izmantoti, pārstrādāti, vai tiek veikta minētajos atkritumos esošo materiālu reģenerācija. Komersanti var:

11.1. veikt radīto atkritumu pārstrādi, sagatavošanu un atkārtotu izmantošanu vai atkritumos esošo materiālu reģenerāciju, ja tie ir saņēmuši atļauju B kategorijas piesārņojošo darbību veikšanai atbilstoši normatīvajiem aktiem par piesārņojumu;

11.2. nodrošināt, ka radīto atkritumu pārstrādi, sagatavošanu un atkārtotu izmantošanu vai atkritumos esošo materiālu reģenerāciju veic atkritumu apsaimniekotājs, kurš ir saņēmis atļauju B kategorijas piesārņojošo darbību veikšanai atbilstoši normatīvajiem aktiem par piesārņojumu.”

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards